รถบรรทุกดินลูกรัง วิ่งกันทั้งวันทั้งคืน จนถนนพังหมดแล้ว
พื้นถนนไม่เท่ากัน ที่ บริเวณสามแยกไฟแดงโค้งยูคาลิปตัส ต.ในเมือง อ.พิมาย จ.นครราชสีมา ผิวถนนมีลักษณะเป็นลูกคลื่น สูง–ต่ำไม่เท่ากัน ทำให้เกิดอุบัติเหตุมาแล้วหลายครั้งหลายหน โดยเฉพาะ รถจักรยานยนต์ ขี่มาถึงจุดนี้พลิกคว่ำ ได้รับบาดเจ็บบ่อยครั้ง วอน สนง.ทางหลวงชนบท จ.นครราชสีมา ซ่อมแซมด่วน,นี่ก็พัง ชาวบ้านแจ้งมา บริเวณถนนคลอง 9 หมู่ 1 ต.ลำลูกกา อ.ลำลูกกา จ.ปทุมธานี ก่อนถึง วัดสมุหราษฎร์บำรุง พื้นถนนทรุดตัว มีรอยแยกหลายจุด รถสัญจรไปมาเสี่ยงอุบัติเหตุ โดยเฉพาะรถ จยย.ล้อรถตกลงในร่องถนนได้รับบาดเจ็บแล้วหลายราย สนง.ทางหลวงชนบทปทุมธานี ทราบแล้วรีบจัดการไปเลย,พังหมดแล้ว ใน ซอยประชาอุทิศ 27 แขวงบางมด เขตราษฎร์บูรณะ ชาวบ้านกำลังเดือดร้อน จากรถบรรทุกดินลูกรังเข้าไปถมทำโครงการสร้างหมู่บ้านจัดสรร วิ่งกันทั้งวันทั้งคืน จนถนนพังหมดแล้ว ที่สำคัญวิ่งเร็วมาก เกรงจะเกิดอุบัติเหตุขึ้น เพราะมีทั้งโรงเรียน ตลาดที่คนพลุกพล่าน ผอ.สนง.เขตราษฎร์บูรณะ อยู่เฉยไม่ได้แล้ว,แอบทิ้งของเสีย พลเมืองดี กลุ่มร่วมด้วยช่วยกันฐานบ้านขอม ร้องมาว่า รถบรรทุกของเหลือทิ้งจากการแปรรูปปลา หรือขี้โล้ปลา มาแอบปล่อยทิ้งที่ป่าหญ้า ข้างทางริมถนนเอกชัย–บางบอน ฝั่งขาเข้าบางบอน หมู่ 3 ต.นาดี อ.เมืองสมุทรสาคร ส่งกลิ่นเหม็นคละคลุ้งไปทั่ว วานหน่วยงานที่เกี่ยวข้องสอดส่องดูแลด้วย,ตีกันบ่อย ผู้อาศัยอยู่ใน ซอย 9 หมู่ 4 ต.บางริ้น อ.เมือง จ.ระนอง แจ้งว่า มีกลุ่มวัยรุ่นยกพวกตีกันบ่อยมาก เรียกได้ว่าแทบทุกคืน ทั้งปาขวดก้อนหินทำร้ายกัน บ้านเรือนเสียหาย เสียงดังรบกวน ชาวบ้านรู้สึกไม่ปลอดภัย เคยแจ้งตำรวจไปแล้วหลายครั้ง แต่แก้ไขปัญหาไม่ได้ งานนี้ต้องถึงมือ ผกก.สภ.ระนอง สั่งลูกน้องให้เอาจริงเอาจังหน่อย,helpcenter@thairath.co.th, ,โทร.0-2127-1000 กด 2,แฟกซ์ 0-2272-1333,จันทร์-เสาร์ 09.00-17.00 น. เว้นวันอาทิตย์
พังหมดแล้ว ใน ซอยประชาอุทิศ 27 แขวงบางมด เขตราษฎร์บูรณะ ชาวบ้านกำลังเดือดร้อน จากรถบรรทุกดินลูกรังเข้าไปถมทำโครงการสร้างหมู่บ้านจัดสรร วิ่งกันทั้งวันทั้งคืน จนถนนพังหมดแล้ว
ถนนพัง,อุบัติเหตุ,ตีกันบ่อย,ทิ้งของเสีย,ร้องเรียน,เดือดร้อน,ห้องร้องทุกข์